|  |
| --- |
| **Kravspecifikation**  **Teltet på Tolbodplads**  Telte har kapacitet på 2500-3000 mennesker.  **I skrivende stund forventes telt- og scenestørrelse at være følgende** *(der kan forekomme ændringer)***:**  Rammetelt 31,5x60m / Scene 16x10m  I teltet vil der være 2-5 bandafviklinger samt DJ dagligt.  Der skal afvikles torsdag, fredag og lørdag  **Kravspecifikation til lyd i teltet på Tolbodplads:**  Højttalersystemet i teltet skal kunne dække hele publikumsarealet uden ”huller”.  Højttalerne skal ”flyves”.  Anlægget skal kunne levere et lydtryk på min. 103 dB(A) klart og uforvrænget ved FOH, når teltet er fyldt op med mennesker. Samtidig må lydtrykket på de forreste rækker ikke være ubehageligt højt.  Da man til nogle koncerter kan risikere, at der kommer rigtig mange mennesker, skal der være delay-højtalere på ydersiden af teltets 3 åbne sider. Delay-højtalerne skal kunne dække 20m ud fra teltåbningen.  Teltene vil være åbne i enden, samt på langsiderne.  Leverandøren sørger selv for nødvendig afdækning af delay højttalere i forbindelse med regn.  Vi forventer, at der tages hensyn til helhedsindtrykket ved valg af afdækningsmateriale og farver evt. farver i landsstævnets logo eller teltets farve.  Teltet udstyres med komplet Foh + tårnlyt, monitor mix med min. 10 monitors på 8 sends og plus sidefills.  Leverandøren sikrer tilstrækkelig med mikrofoner/DI – kabler m.m. til at kunne opstille 2 orkestre a 5-7 mand, samt DJ pult (Pioneer 2xCDJ? og 1xDJM?) på samme tid.    Leverandøren skal levere trådløse mikrofoner, hvis et af de optrædende orkestre specificerer det i deres rider.  Leverandøren etablerer intercom og shout-box mellem Foh og Mon.  Leverandøren skal levere et 10eazy system til Foh – Log filer sendes dagligt til DGI landsstævne 2017 Aalborgs lydkonsulent.  **Kravspecifikation for lys i Teltet på Toldbodplads:**  Landsstævnet ønsker, at leverandøren laver et flot lysdesign i teltet og har derfor kun valgt at definere minimumskravene:  Der skal som minimum være 8 spot og 8 wash movingheads på bagbroen.  Der skal være frontlys til at dække hele scenen.  Der skal som minimum være 4 publikums blindere.  Der skal være 2 DMX styrede røgmaskiner med blæsere eller 2 Hazere.  Der skal etableres det antal DMX og Cat linjer til FOH, som kunsterne foreskriver i deres rider.  Leverandøren skal sørge for at få lyset på bagbroen så højt op som muligt uden at komme i kontakt med teltduen.  **Afvikling af lyd og lys i teltet på Tolbodplads:**  Leverandøren stiller med mandskab til afvikling af Foh, monitor, scene og lys.  Det er leverandørens ansvar at afvikle lyd og lys til de orkestre, som ikke medbringer egne teknikere.  Det er leverandørens ansvar, at de orkestre der medbringer egne produktioner får god service og hjælp for tilslutningen til leverandørens anlæg.  Det forventes, at leverandørens teknikere er tilstede på deres positioner under hele afviklingen.  Det forventes, at leverandørens crew tager ansvar for at tidsplanen overholdes.  Leverandøren bemander musikscenen med en stagemanager, der i samarbejde med arrangøren har det overordnede ansvar, for at afviklingen foregår efter arrangørens ønsker. Stagemanageren vil have direkte hotline til arrangøren under afvikling. Stagemanageren får alt information, tidsplaner mv. fra arrangøren forud for afviklingen.  Landsstævnet leverer hjælpere under afvikling på musikscenen, og de koordineres af stagemanageren.  **Kravspecifikation til scene i teltet på Toldbodplads:**  Scenen opbygges af leverandøren og placeres i samråd med landstævnets tekniske koordinator.  Det totale scene gulv skal være 16m bred og 10m dyb.  Sceneåbningen skal udgøre 10m og dybden fra forkant scene til bagtæppe skal udgøre 7m.  Bagscenen skal være 16m bred og 3m dyb.  Scenehøjden skal være minimum 1,2m.  Der skal monteres gelænder rundt om scenen (på nær sceneåbningen ☺).  Der skal etableres trapper i begge sider af scenen.  Der skal være bagtæpper samt sideben.  Der skal være inddækning foran scenen.  Der skal være en rampe for load in.  Der skal være 2 x 40cm rullepodier på 2x2m.  Monitorproduktion etableres SL - så langt tilbage som muligt, så der er plads til gæstepulte.  Der skal være inddækning så man ikke kan se af monitorpulte og backlinere samt housebokse mv..  Leverandøren skal levere 18m crowdbarriers foran scenen.  Leverandøren sørger selv for kabelbakker til multikabel / inddækning + afskærmning ved FOH.  **SAMLET BEHOV:**   1. Komplet lyd, lys, scene og crew til afvikling af koncerter i teltet på Tolbodplads. 2. I tilbuddet skal defineres hvilken brug af strøm/kabler, der er nødvendig for at gennemføre setuppet.   **Tilbuddet gives ud fra den foreløbige tidsplan. Tidsplanen forhandles endeligt primo**  **maj 2017 i samarbejde med leverandøren.**  **FORELØBIG TIDSPLAN:**  Scene kan opbygges fra mandag d.26/6.  Lyd og lys kan opstilles fra onsdag d. 28/6 kl.12:00  Klar til afvikling torsdag d.29/6 kl. 12:00  Nedpakning søndag d.2/7 kl. 02:00  Der afvikles dagligt fra kl.12:00-01:30  Opfølgning på tidsplan gennemgås primo maj. |